
HUKUNCE-HUKUNEN HADAYA DA 
LAYYA DA YANKA 
GABATARWA 
   Godiya  ta  tabbata  ga  Allah  Ubangijin  talikai, 
tsira da aminci su tabbata ga wanda aka aiko shi 
rahama ga talikai, da alayensa da sahabbansa da 
wanda  ya  yi  koyi  da  sunnarsa,  ya  kuma  bi 
shiriyarsa  har  zuwa  ranar  sakamako,  bayan 
haka: 
   Wannan taƙaitaccen saƙo ne, wanda ya ƙunshi 
mafi muhimmancin abinda musulmi yake buƙata 
a  cikin  hukunce-hukuncen  hadaya  da  layya  da 
kuma yanka, mun tattarashi dan masu ziyartar 
Harami biyu masu daraja maza da mata; domin 
su  kasance  cikin  sani  da  fahimta  game  da 
al'amuran  addininsu,  muna  roƙon  Allah  Mai 
karamci Mai baiwa Ya anfanar da shi, kuma Ya 
sanya shi mai kyau, kuma saboda Allah ne kaɗai, 
lallai Shi ne Mafi alherin wanda ake roƙo, kuma 
Mafi karamcin wanda ake fata. 
   Kwamitin  Ilimi  na  Kungiyar  hidimtawa 
Musulunci da yaruka daban daban. 
HUKUNCE-HUKUNCEN HADAYA DA 
LAYYA 
   Hadaya: Duk abin da ake bayarwa ga Harami, 
kuma ake yankawa a cikinsa na dabbobin ni'ima 









[image: ] 
 
da sauran su, an kira shi da haka; domin ana kai 
shi ga Allah ne - Maɗaukakin sarki -. 
   Al'udhiyya da dammar alif da kasrinta: Abin da 
ake  yankawa  saboda  Allah  ranar  idi,  da  kuma 
ranakun  Tashriƙ  (yanyanan  nama)  don  neman 
kusanci zuwa ga Allah. 
   Musulmai sun haɗu akan halaccinsu. 
   Mafi  alherin  hadaya:  Raƙuma,  sannan  shanu, 
idan  an  fitar  da  su  cikakku;  saboda  tsadar 
farashi, kuma amfanar talakawa da yawan nama 
ne, sannan tumakai. 
   Mafificin kowane jinsi shi ne mafi ƙiba, sannan 
mafi  tsada;  saboda  faɗin  Allah  -  Maɗaukakin 
sarki -: 
﴿



















































﴾ 
:
[ . 
 (Wancan  ne.  Kuma  wanda  ya  girmama 
ibãdõdin Allah, to, lalle ne ita (girmamãwar) 
tanã daga ayyukan zukãta na ibãda) [al-Hajj: 32]. 
   Ba  ya  isuwa  sai  ƙiba-ƙibar  tunkiya,  ita  ce: 
Wacce ta cika wata shida, da mai fira daga wanda 
bashi ba kamar raƙuma da shanu da akuyoyi, mai 
fira daga raƙuma shine: Wanda ya cika shekara 
biyar,  daga  shanu  kuma  shine:  Wanda  ya  cika 
shekara biyu, daga akuyoyi kuma shine: Wanda 
ya cika shekara ɗaya. 
   Kuma  akuya  tana  isuwa  a  cikin  hadaya  ga 
mutum  ɗaya,  kuma  a  cikin  layya  tana  isarwa 









[image: ] 
 
mutum ɗaya da iyalan gidansa, kuma taguwa da 
saniya  suna  isuwa  a  cikin  hadaya  da  layya  ga 
mutum  bakwai;  saboda  hadisin  Jabir  bin 
Abdullahi - Allah Ya yarda da su  - ya ce: «Mun 
soke  taguwa  ɗaya  ga  mutum   bakwai  tare  da 
Manzon Allah - tsira da amincin Allah su tabbata a 
gare  sh i  -  a  shekarar  Hudaibiyyah,  haka  kuma 
saniya ɗaya ga mutum bakwai».  Kuma  a  cikin 
wani  lafazin: «Mun fita tare da Manzon Allah - 
tsira da amincin Allah su tabbata a gare shi - muna 
niyyar Hajji, sai Manzon Allah - tsira da amincin 
Allah su  tabbata a g are shi - ya umurce mu da muyi 
tarayya  a  raƙuma  da  shanu,  kowanne  bakwai 
daga  cikinmu a cikin taguwa ɗaya». Kuma a cikin 
wani lafazin: «Munyi Hajji tare da Manzon Allah - 
tsira da  amincin Allah su tabbata a gare shi - sai 
muka so ke raƙumi ɗaya ga mutum bakwai, da 
saniya ɗaya ga mutum bakwai»

1

. 
   Da  hadisin  Abu  Ayyuba  al-Ansari  -  Allah  Ya 
yarda da shi - lokacin da aka tambaye shi: Yaya 
akeyin layya a zamanin Manzon Allah - tsira da 
amincin Allah su tabbata a gare shi  - sai ya ce: 
«Mutum ya kasance yana yin layya da akuya a 
madadinsa da kuma  iyalan gidansa, sai  su ci, su 
 

1

 Muslim ne ya rawaito shi. 

ciyar, har mutane suka fara yin alfahari da ita, 
sai ta zama  kamar yadda kake gani»

1

. 
   Akuya  ta  fi  ɗaya  bisa  bakwai  na  taguwa  da 
kuma saniya. 
   Bamai isuwa a hadaya da layya sai kuɓutacce 
daga  cuta  da  tawayar  gaɓɓai  da  kuma  rashin 
kiba;  ba  a  yarda  da  dabba  mai  ido  daya 
bayyananne  ba,  ko  makaho,  ko  ramammiya 
wadda ba ta da ɓago a ciki, ko gurguwa wadda ba 
ta iya tafiya tare da lafiyayya, ko wadda aka rasa 
hakoranta  daga  asali,  ko  tsohuwa  wadda 
hantsarta  ta  bushe  daga  madara  saboda  tsufa, 
kuma ba a yarda da mai cuta bayyananniya ba; 
saboda  hadisin  Barra'u  Ibnu  Azib  -  Allah  Ya 
yarda  da  shi  -  ya  ce:  Manzon  Allah  -  tsira  da 
amincin Allah su tabbata a gare shi - ya tsaya a 
cikinmu,  ya  ce:  «Huɗu  ba  sa  halatta  a  cikin 
dabbobin lay ya:  Mai ido ɗaya wacce makantarta 
ta bayyana, da mara lafiya wacce rashin lafiyarta 
ya  bayyana,  da  gurguwa  wacce  gurguncinta  ya 
bayyana, da ramammiya wacce ba ta da ɓargo».

2

 
   Imam Tirmizi - Allah Ya yi masa rahama - ya ce: 
"Aiki ya tabbata akan wannan a wajen ma'abota 
ilimi"

3

. 
 

1

 Tirmizi da Ibn Maja ne suka rawaito shi. 

2

 Abu Daud ya rawaito shi, da Tirmizi da Nasa'i da Ibnu Majah. 

3

 Tirmizi ne ya rawaito shi. 

   Lokacin  yankan  hadayar  Tamattu'i  da 
dabbobin layya yana farawa ne bayan sallar idi 
har  zuwa  ƙarshen  kwanakin  Tashriƙ  a  bisa 
ingantaccen ra'ayi. 
   Ana  son  ya  ci  daga  cikin  hadayarsa  idan  ya 
kasance hadayar Tamattu'i ko ƙirani ne, da kuma 
daga layyarsa,  yayi kyauta kuma yayi sadaka  a 
raba kashi uku; saboda faɗin Allah - Maɗaukakin 
sarki -: 
﴿ 
...








































﴾] 
:
[ . 
 (Sai ku ci daga gare su, kuma ku ciyar da 
galabaitaccen matalauci) [al-Hajj: 28]. 
   Amma  hadayar  gyara,  itace:  Wacce  aka  yi 
saboda  aikata  wani  abu  da  aka  haramta  daga 
cikin abubuwan da aka haramta yayin harama ko 
saboda  barin  wani  wajibi;  to  ba  ya  cin  komai 
daga gareta. 
   Wanda  ya  yi  nufin  yin  layya;  idan  goma  ga 
watan Zul-Hijjah ya shiga; to kada ya yanki wani 
abu daga gashinsa ko farcensa har zuwa lokacin 
yanka dabbar layya; saboda faɗin Annabi - tsira 
da amincin Allah su tabbata a gare shi  -: «Idan 
goma  ta  shig o  (ga  watan  Z ul-Hijja),  kuma 
ɗayanku yana son yin layya; to kada ya yanki  

wani abu daga  gashinsa ko farcensa, har sai ya 
yi layya»

1

. 
   Idan ya aikata wani abu daga cikin wannan; to 
ya nemi gafarar Allah, babu fidiya a kan sa. 
   Siffar yanka hadaya da layya da sauran abin da 
ake yanka kamar haka: 
   1-  Ba  wanda  zai  yanka  sai  musulmi  mai 
mayyazewa mai hankali, ko mazuwa littafi, kuma 
mai yankan yana nufin yin yanka, kada ya yanka 
ga  wanin  Allah,  ba  ya  ambaton  sunan  wanin 
Allah, yana ambaton sunan Allah a lokacin yanka 
ko  sokewa,  kuma  ya  yanka  da  abin  yanka  mai 
kaifi  banda  haƙori  da  farce,  ya  zubar  da  jini  a 
gurin da ya dace, kuma dole ne mai yankan ya 
kasance yana da izini a shari'a wajen yankansa

2

. 
   2- Ya zaɓi dabbar layya, dan haka yayi kwaɗayi 
a kan cikakkiyar dabbar layya; haƙiƙa: «Manzon 
Allah - tsira da amincin Allah su tabbata a gare shi 
- ya yi layya da raguna biyu masu farar fuska da 
baƙi-baƙi masu ƙaho, ya yanka su da hannunsa, ya 
ambaci sunan Allah, ya yi kabbara, kuma ya ɗora 
ƙafarsa akan fatun wuyayensu»

3

. 
 

1

 Muslim ne ya rawaito shi. 

2

 Ahkamul udhiyya na mai yawan sani Muhammad bn Uthaymin, (shafi 
na 56 – 87). 

3

 Bukhari da Muslim ne suka rawaito shi. 

   3- Kyautatawa ga abin yanka, a yi duk abin da 
zai hutar da ita a lokacin yanka, daga ciki: Yankan 
ya zama da abin yanka mai kaifi, kuma ya wuce 
shi  a  bigiren  yankan  da  ƙarfi  da  sauri;  domin 
abin da ake nema shi ne a gaggauta kashe rai a 
mafi  kyawun  fuskoki  ba  tare da  azabtarwa  ba; 
saboda hadisin Shaddad ɗan Aus - Allah Ya yarda 
da shi - ya ce: "Abubuwa biyu na haddace su daga 
Manzon Allah - tsira da amincin Allah su tabbata 
a gare  shi  -  ya ce: «Lallai cewa Allah Ya rubuta 
kyautayi akan kowane a bu, to idan zakuyi kisa to 
ku  kyautata  kisan,  ida n  zakuyi  yanka  to  ku 
kyautata yankan, kuma ɗayaku ya wasa wuƙarsa, 
don ya hutar da abin yankansa»

1

. 
   Ba'a  son  ya  wasa  wuƙa  alhali  dabba  tana 
kallonsa; saboda abin da ya zo daga Ibn Umar - 
Allah  Ya  yarda  da  su  -  ya  ce: Anna bi - tsira da 
amincin Allah su tabbata a gare shi - yayi umarni 
da a wasa wuƙaƙe, kuma a ɓoyesu daga (ganin) 
dabbobi, sai ya ce: «Idan ɗayanku zai yan ka; to 
yayi gaggawa»

2

. 
   4-  Idan  dabbar  layya  ta  kasance  daga  cikin 
raƙuma ne; to ya yanka shi a tsaye, hannunsa na 
hagu  a  ɗaure;  saboda  hadisin  Abdullahi  Ibn 
Umar - Allah Ya yarda da su  -: "Ya zowa wani 
 

1

 Muslim ne ya rawaito shi. 

2

 Ahmad da Ibn Maja ne suka rawaito shi. 

mutumin  da  ya  durƙusar  da  taguwarsa  zai 
soketa  sai  ya  ce: Ka  tasheta a  tsaye a  ɗaure 
sunnar  (Annabi)  Muhammad  -  tsira  da 
amincin Allah su tabbata agare shi -"

1

. 
   5- Idan dabbar layya ta kasance ba daga cikin 
raƙuma ba ne; to ya yanka ta a kwance a gefen 
hagunta,  kuma  ya  ɗora  ƙafarsa  akan  fatar 
wuyanta;  dan  ya  samu  tabbata  daga  gareta; 
saboda hadisin Anas - Allah Ya yarda da shi - ya 
ce:  «Manzon  Allah  -tsira  da  amincin  Allah  su  
tabbata a gare shi- ya yi layya  da raguna biyu, 
masu launin baƙi da fari, masu ƙahonni, ya yanka 
su  da  hannunsa,  ya  ambaci  sunan  Allah,  ya  yi 
kabbara,  kuma  ya  ɗora  ƙafarsa  a  kan  fatar 
wuyansu»

2

. 
   6-  Ambatan  sunan  Allah  a  lokacin  yanka  da 
kuma sokewa, kuma ita wajiba ce, saboda faɗin 
Allah - Maɗaukakin sarki -: 
﴿




















































﴾]:[
 (Sabõda  haka  ku  ci  daga  abin  da  aka 
ambaci  sũnan  Allah  kansa,  idan  kun 
kasance mãsu ĩmãni da ãyõyinSa) [al-An'am: 
118]. 
 da kuma faɗin Allah - Maɗaukakin sarki -: 
 

1

 Bukhari da Muslim ne suka rawaito shi. 

2

 Bukhari da Muslim ne suka rawaito shi. 

﴿













































































































































 ﴾
] 
:
.[
 (Kada ku ci daga abin da ba a ambaci sũnan 
Allah ba a kansa, Kuma lalle ne shĩ fãsiƙanci 
ne. Kuma lalle ne, shaiɗãnu, haƙĩƙa, suna yin 
ishãra  zuwa  ga  masõyansu,  dõmin  su  yi 
jãyayya da ku. Kuma idan kuka yi musu ɗã'a, 
lalle ne kũ, haƙĩƙa, mãsu shirki ne) [al-An'am: 
121]. 
 Kuma  Saboda  faɗin  Annabi  -  tsira  da  amincin 
Allah  su  tabbata  a  gare  shi  -: «Duk  abinda  ya 
zubar  da  jini  kuma  aka  ambaci  sunan  Allah  a 
kansa;  to  kuci  shi, muddin  ba haƙori  ba  ne  ko 
farce»

1

. 
An  so  yin  kabbara:  (Allahu  Akbar)  tare  da 
ambaton  Allah;  saboda hadisin  Jabir  - Allah  Ya 
yarda da shi - ya ce: Na halarci babbar sallah tare 
da  Manzon  Allah  -  tsira  da  amincin  Allah  su 
tabbata  agare  shi  -  a  filin  sallah, lokacin  da  ya 
gama huɗubarsa sai ya sauko daga mimbarinsa, 
sai  aka  kawo  rago,  sai  Manzon  Allah  -  tsira da 
amincin Allah su tabbata agare shi - ya yanka shi 
da hannunsa, kuma ya ce: «Da sunan Allah, Allah 
 

1

 Bukhari da Muslim ne suka rawaito shi. 

ne mafi girma, wannan daga gare ni ne da kuma 
wanda bai yi layya ba daga cikin al'ummata»

1

. 
   7-  Yanke  maƙogwaro,  da  maɗaciya, 
maƙogwaro  da  jijiyoyi,  da  zubar  da  jini:  Imam 
Ibn Baaz - Allah Yayi masa rahama - ya ce: (Lallai 
yankan shari'a na raƙuma da shanu da tumaki: 
yana da halaye uku: 
   Hali  na  farko:  Mai  yankan  ya  yanke: 
Maƙogwaro, da maɗaciya, da jijiyoyi, wannan shi 
ne mafi cikar yanka kuma mafi kyansa, idan an 
yanke  waɗannan abubuwa  huɗu;  to  yankan  ya 
halatta a wurin dukkan malamai. 
   Hali na biyu: A yanke maƙogwaro da maɗaciya 
da  ɗaya  daga  cikin  jijiyoyi;  wannan  ya  halatta 
kuma ingantacce ne mai daɗi, duk da bai kai na 
farko ba. 
   Hali na uku: A yanke maƙogwaro da maɗaciya 
kawai  kawai  ba  tare  da  jijiyoyin  wuya  ba, 
wannan ma ingantacce ne, kuma wasu daga cikin 
malamai  sun  faɗi  haka,  hujjarsu  ita  ce  faɗin 
Annabi - tsira da Amincin Allah su tabbata a gare 
shi  -:  «Duk  abinda  ya  zubar  da  jini  kuma  aka 
ambaci  sunan   Allah  a  kansa  to  kucishi,  banda 
haƙori da farce»

2

. Wannan  shi  ne  abin zaɓi a 
wannan mas'alar

3

. 
 

1

 Abu Dawud ne ya ruwaito shi, da Tirmizi, kuma Albani ya ingantashi. 

2

 Bukhari da Muslim ne suka rawaito shi. 

3

 Ka duba: Majmu'u fatawa Bn Baaz (26/18). 

   Allah  ne abin  roƙo  Ya amfane mu  da abin da 
muka  sani,  kuma  Ya  sanar  da  mu  abin  da  zai 
amfane mu; lallai cewa Shi Mai yawan kyauta ne 
kuma  Mai  girma,  tsira  da  amincin  Allah  su 
tabbata ga Annabinmu Muhammad da iyalansa 
da amincin Allah mai yawa. 









[image: ]













OEBPS/bg2.jpg






OEBPS/bg1.jpg
B il gob——idl el
Sk ol s ally phall saall, <k

HUKUNCE-HUKUNEN HADAYA

DA LAYYA DA YANKA








OEBPS/bg4.jpg






OEBPS/bg3.jpg






OEBPS/bg6.jpg






OEBPS/bg5.jpg






OEBPS/bg8.jpg






OEBPS/bg7.jpg






OEBPS/bg9.jpg





OEBPS/nav.xhtml

 
  
    		
     Chapter 1 Like This
    


    		
     Chapter 2 Like This
    


  



 
  
   		
     Cover
   


   		
    Bodymatter
   


  


 
 
  
   		
    0001
   


   		
    0002
   


   		
    0003
   


   		
    0004
   


   		
    0005
   


   		
    0006
   


   		
    0007
   


   		
    0008
   


   		
    0009
   


   		
    0010
   


   		
    0011
   


   		
    0012
   


   		
    0013
   


   		
    0014
   


  


 


OEBPS/cover.png
el

Ll

sl ggbidl &l
(53l 33 nallg ply 33l

HUKUNCE-HUKUNEN HADAYA

DA LAYYA DA YANKA







OEBPS/bgb.jpg






OEBPS/bga.jpg






OEBPS/bgd.jpg






OEBPS/bgc.jpg







OEBPS/bge.jpg
Sakon Haramain

Abun ciki na jagora ga masu zuwa Masallacin Harami da
Masallacin Annabi da harsuna






